Vanhemman huoneentaulu lasten nettikasvatukseen

1. Kuuntelen rauhallisesti: Jos lapseni tulee luokseni missä vain asiassa, joka liittyy nettisurffaamiseen, en vihastu, vaan teen parhaani auttaakseni lastani ratkaisemaan tilanteen.

2. Olen hyvä esimerkki: En itse käytä kohtuuttomasti aikaa netissä enkä rohkaise laittomaan tai epäeettiseen käytökseen.

3. Olen kohtuullinen: Asetan mielekkäät säännöt ja odotukset internetin käytöstä. Sääntöjen tulee perustua valtuutettujen virkamiesten ja asiantuntijoiden tietoihin eikä kauhutarinoihin, joita kuulee monilta tahoilta.

4. Arvostan lastani: Kunnioitan hänen verkossa solmimiaan ystävyyssuhteita kuten verkon ulkopuolisiakin, enkä naura, jos hän on huolissaan jostakin henkilöstä, jota hän ei ole koskaan tavannut.

5. En pengo: Lupaan, etten mene tarpeellista pitemmälle varmistuakseni lapseni turvallisuudesta. En lue päiväkirjoja enkä kertomuksia enkä tutki sukulaisilta tai luotettavilta ystäviltä saatuja sähköposteja tai viestejä.

6. Ei ankaria toimenpiteitä: Tapahtuipa mitä tahansa, ymmärrän, että internetti on tärkeä työkalu, joka on hyödyllinen koulussa ja työelämässä, enkä missään tapauksessa kiellä sitä kokonaan.

7. Osallistun: Vietän aikaa lapseni kanssa ja osallistun hänen verkkoelämäänsä ja -suhteisiinsa, kuten muihinkin elämän osa-alueisiin.

Olen lukenut ja ymmärtänyt yllä olevat neuvot. Ymmärrän, että minun yhteistyöni ja apuni on tarpeen, kun lapseni suunnistaa universumissa. Tuen ja rohkaisen hänen tahtoaan toimia vastuullisesti ja turvallisesti.

Lähde: www.cyberangels.org
http://www.pelastakaalapset.fi/nettivihje/vanhemmuusjanetti.php